Z A P I S N I K

19. sjednice Vijeća MO „Kralj Petar Svačić“ održane u petak, 28. listopada 2022. u 13,30 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća MO: Martina Cajner Vela, Ana-Marija Huzjan, Tamara Božić, Ivana Nemec, Taiba Redžepagić
Predsjednica Vijeća utvrđuje da su nazočni svi članovi Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća MO predlaže usvajanje Zapisnika s prethodne 18. sjednice Vijeća i otvara raspravu o istome. Budući da nema primjedbi na Zapisnik, Vijeće MO „Kralj Petar Svačić“ jednoglasno usvaja zapisnik sa 18. sjednice Vijeća MO „Kralj Petar Svačić“.
Predsjednica Vijeća predlaže sljedeći 
DNEVNI RED

1. Ostavka članice vijeća MO Ivane Nemec
2. Plan MKA za 2023.
3. Pitanja i prijedlozi



        S obzirom na to da su nam dodatno dostavljene točke o kojima se traži mišljenje navedeni dnevni red nadopunjujemo točkom 4. Prijedlog programa građenja komunalne infrastrukture te točkom 5.Prijedlog programa održavanja javnih prometnih površina i uređaja javne namjene, javne rasvjete te izvanrednog održavanja nerazvrstanih cesta na području grada Zagreba  u 2023.
Stoga novi dnevni red glasi:
DNEVNI RED


1.Ostavka članice vijeća MO Ivane Nemec
2.Plan MKA za 2023.
3.Pitanja i prijedlozi
3. Prijedlog programa građenja komunalne infrastrukture na području grada Zagreba u 2023.
            4. Prijedlog programa održavanja javnih prometnih površina i uređaja javne namjene,    javne rasvjete te izvanrednog održavanja nerazvrstanih cesta na području grada Zagreba  u 2023.
5. Pitanja i prijedlozi


Vijeće MO KPS jednoglasno je usvojilo dnevni red.


      1. Ostavka članice vijeća MO Ivane Nemec

Na temelju članka 12. Poslovnika o radu Vijeća Mjesnog odbora „Kralj Petar Svačić“, Vijeće Mjesnog odbora „Kralj Petar Svačić“, na 19. sjednici, 28.10. 2022., donijelo je





ZAKLJUČAK
o razrješenju članice  Vijeća Mjesnog odbora “Kralj Petar Svačić“


I. Utvrđuje se da je Ivana Nemec podnijela ostavku na dužnost članice Vijeća Mjesnog odbora „Kralj Petar Svačić“, dana 28.10. 2022.

II.  Ivana Nemec razrješuje se dužnosti članice  Vijeća Mjesnog odbora „Kralj Petar Svačić“, danom utvrđivanja podnošenja ostavke 28.10.2022.

III. Ovaj će zaključak biti objavljen na oglasnoj ploči u sjedištu Mjesnog odbora „Kralj Petar Svačić“.




2. Plan MKA za 2023.
Vijeće  MO donosi
                                               Plan malih komunalnih akcija
                                      Mjesnog odbora Kralj Petar Svačić u 2023.

1. Ovim se planom, u skladu s planiranim sredstvima i izvorima financiranja, određuju poslovi
i radovi održavanja komunalne infrastrukture na području Mjesnog odbora Kralj Petar Svačić (u                   
daljnjem tekstu: Mjesni odbor), a kojima se osigurava obavljanje komunalnih djelatnosti:
- održavanja javnih zelenih površina i
- redovitog održavanja nerazvrstanih cesta.
2. Planirana sredstva za financiranje ovog plana u iznosu od ukupno 53.670,00 eura
raspoređuju se za obavljanje poslova i radova održavanja na području Mjesnog odbora prema
sljedećim djelatnostima i nositeljima provedbe Plana:
Redni
broj Vrsta komunalne djelatnosti Nositelj provedbe Iznos sredstava
2.1. održavanje javnih zelenih
površina Zagrebački holding d.o.o.,

Podružnica Zrinjevac 18.430,00 eura

2.2. redovito održavanje
nerazvrstanih cesta Zagrebački holding d.o.o.,

Podružnica Zagrebačke ceste 35.240,00 eura
Ukupno 53.670,00 eura
3. Održavanje javnih zelenih površina u ovom planu obuhvaća održavanje gradskih parkova i
ostalih ozelenjenih površina, pod kojim se podrazumijevaju svi radovi njege krajobraza radi
održavanja optimalnog rasta i razvoja u urbanim uvjetima poput radova čišćenja, košnje travnjaka,
sakupljanja biološkog i ostalog otpada, djelomične i potpune obnove devastiranih travnjaka, njege
drveća u drvoredima, na pojedinačnim stablima i na skupinama stabala, njege ukrasnog grmlja
(pojedinačnog, u sklopu, podrasta i živice), uspostave i njege sezonskih i trajnih cvjetnjaka,
održavanje popločenih i sipinjenih površina, ispitivanje sigurnosti i funkcionalnosti i održavanje
opreme na dječjim igralištima, fitosanitetska zaštita, zbrinjavanje biološkog otpada i proizvodnja
komposta i biljnog materijala za potrebe održavanja, deponiranje sakupljenog otpada, zaštitu uređenih
javnih ozelenjenih površina kao i održavanje elemenata zaštite, hitne intervencije na bilju uzrokovane
prometnim ili vremenskim nepogodama i ostali stručni poslovi potrebni za održavanje parkovnih i
ostalih uređenih zelenih površina.
Ovaj plan odnosi se na poslove održavanja 19.911 m² uređenih javnih zelenih površina na
području Mjesnog odbora.
4. Održavanje nerazvrstanih cesta u ovom planu obuhvaća redovno održavanje nerazvrstanih
cesta, i to:
4.1. redovito ljetno održavanje, koje obuhvaća skup mjera kojima se otklanjaju nedostaci,
zamjenjuju i obnavljaju dotrajali elementi i osigurava tehnička ispravnost nerazvrstanih cesta i
cestovnih objekata za sigurno odvijanje prometa na njima. U sklopu redovnog ljetnog održavanja
obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se

semaforski sustav, obnavlja se horizontalna i vertikalna signalizacija, čiste se otvoreni jarci uz ceste,
dosipavaju se makadamski putovi i slično.
4.2. redovito održavanje u zimskim uvjetima, kojim se osigurava prohodnost cesta i
odvijanje prometa po njima u vrijeme padanja snijega i stvaranja poledice. Radovi redovitog
održavanja u zimskim uvjetima uključuju uređenje i održavanje baza zimske službe, pripravnost ekipa,
rad ekipa, nabavu posipnih materijala, detaljno čišćenje i odvoz snijega i ostale radove (sustav za rano
otkrivanje i dojavu poledice, obilježavanje koljem, izrada mješavine i rasoline, mobilne, radio i
telefonske veze i rad nadzornog centra za praćenje izvršenja zadataka).
4.3. asfalterski program, koji obuhvaća uklanjanje dotrajalog asfaltnog zastora kolnika na
nerazvrstanim cestama, prilagođavanje po visini poklopaca komunalnih instalacija i sanaciju podloge
na pojedinim slabim mjestima ako se uoče nakon uklanjanja asfalta i presvlačenje novim asfaltom u
punoj širini kolnika. Asfalterskim programom se produžuje eksploatacijski vijek prometnica u
prosjeku za deset godina i omogućava viša razina uslužnosti korisnicima, a primjenjuje se na
nerazvrstanim cestama gdje je kolnička konstrukcija (podloga) u relativno dobrom stanju dok se na
površini asfalta nalazi veći broj oštećenja kao što su mrežaste pukotine i prijekopi.
Ovaj plan odnosi se na poslove redovnog održavanja 37.008 m² nerazvrstanih cesta na
području Mjesnog odbora.
Ukupna planirana sredstva za redovito održavanje nerazvrstanih cesta na području Mjesnog
odbora raspoređuju se na sljedeći način:
- 70 % ili 24.668,00 eura za asfalterski program i
- 30 % ili 10.572,00 eura za ostale poslove redovnog održavanja.
5. Mjesni odbor, prema ovom planu, brinut će o redovitom održavanju nerazvrstanih cesta i
javnih zelenih površina u stanju funkcionalne sposobnosti, sukladno ostvarenim prihodima za
financiranje obavljanja komunalnih djelatnosti i održavanja komunalne infrastrukture.
6. Upravna tijela Grada Zagreba, u nadležnosti kojih su djelatnosti komunalnog gospodarstva i
prometa, sudjelovat će u provedbi ovog plana radi osiguravanja kvalitetnog obavljanja poslova
održavanja komunalne infrastrukture i osiguravanja obavljanja komunalnih djelatnosti na načelima
javne službe, neprofitnosti i kontinuiteta.
7. Sredstva za provedbu ovog plana osiguravat će Gradski ured za mjesnu samoupravu, civilnu
zaštitu i sigurnost za namjene određene Proračunom Grada Zagreba za 2023. i ovim planom, a prema
načelima štednje i racionalnog korištenja sredstava.
8. Ovaj plan bit će objavljen u Službenom glasniku Grada Zagreba kao sastavni dio Plana
komunalnih aktivnosti Gradske četvrti Donji grad u 2023.


3. Prijedlog programa građenja komunalne infrastrukture na području grada Zagreba u 2023.
Vijeće MO donosi
                                                   Z A K L J U Č A K
O Prijedlogu Programa građenja komunalne infrastrukture na području Grada Zagreba u 2023.

          Vijeće MO „Kralj Petar Svačić“ daje pozitivno mišljenje  o Prijedlogu Programa građenja komunalne infrastrukture na području Grada Zagreba u 2023.


  4. Prijedlog programa održavanja javnih prometnih površina i uređaja javne namjene,    javne rasvjete te izvanrednog održavanja nerazvrstanih cesta na području grada Zagreba  u 2023.
Vijeće MO donosi
                                                                Z A K L J U Č A K
O Prijedlogu programa održavanja javnih prometnih površina i uređaja javne namjene,    javne rasvjete te izvanrednog održavanja nerazvrstanih cesta na području grada Zagreba  u 2023.

Vijeće MO „Kralj Petar Svačić“ daje pozitivno mišljenje  o Prijedlogu programa održavanja javnih prometnih površina i uređaja javne namjene,  javne rasvjete te izvanrednog održavanja nerazvrstanih cesta na području grada Zagreba  u 2023.



5.Pitanja i prijedlozi

Udruga prijatelja hrvatskih božićnih jaslica je predala zahtjev za jednokratno korištenje prostorija MC KPS u terminu 08.11.2022. od 16.00-17.30.

Vijeće MO Kralj Petar Svačić jednoglasno donosi sljedeći 

Z A K L J U Č A K
Odobrava se korištenje prostorija MO-a Udruzi prijatelja hrvatskih božićnih jaslica u terminu 08.11.2022. od 16.00-17.30.


Pitanja i novih prijedloga nije bilo.
Sjednica je završena u 14:30 h.
Zapisnik vodila: Martina Cajner Vela                                          
                                                                                                    Predsjednica Vijeća MO              
                                                                                                       „ Kralj Petar Svačić“
[bookmark: _GoBack]                                                                                                     Ana-Marija Huzjan, v.r. 
KLASA: 024-08/22-003/2195
URBROJ: 251-13-11-1/002-22-2






































